SUID-AFRIKAANSE RADIOLIGA NUUS SONDAG 15 JANUARIE 2017 


Goeiemêre en welkom by die weeklikse nuusuitsending van die Suid-Afrikaanse 
Radioliga, gelees deur (jou naam, 
roepsein en OTH) 


Die Suid-Afrikaanse Radioliga saai elke Sondag nuusbulletins in Afrikaans sowel 
as Engels om 08:15 en 08:30 plaaslike tyd onderskeidelik uit op HF sowel as op 
verskeie BHEF- en UHF-herhalers. Hierdie uitsendings word ook via Echolink 
herlei deur ZSOJPL. 


`n Oudioopname sowel as 'n teksweergawe kan van die Liga se webblad, 
www.sarl.org.za, afgelaai word, en jy kan ook daar inteken om nuwe bulletins 
per e-pos te ontvang. 


IN DIE NUUS VANDAG: 


SARL LÊ VERDERE DOKUMENTASIE VOOR AANGAANDE TIPE GOED- 
KEURING 


SDR WERKSWINKEL OP 18 FEBRUARIE 
RAE BEURSE 
EN 


DIE PEARS NASIONALE BHEF/UHF KOMPETISIE HIERDIE KOMENDE 
NAWEEK 


** Die SARL het verdere dokumentasie in verband met tipe goedkeuring aan 
OKOSA voorgelê. Hierdie voorlegging volg op die besprekings wat laas maand 
tydens die openbare verhoor plaasgevind het. Die SARL hou vol dat toerusting 
wat deur `n amateur gebou word om sy of haar stokperdjie te bevorder, vrygestel 
moet wees van enige tipe goedkeuring vereistes. Waar kommersiële toerusting 
betrokke is, stel die SARL voor dat toerusting wat aan ETSI standaarde vir 
radio amateur toerusting voldoen en wat reeds deur die EU of FCC goedgekeur 
is, ook van enige verdere tipe goedkeuring in Suid Afrika vrygestel word. 


** AMSAT SA sal, in samewerking met die SARL, op 18 Februarie 2017 `n 
half-dag SDR werkswinkel aanbied by die Nasionale Amateur Radio Sentrum. 
Hierdie is `n praktiese werkswinkel waartydens deelnemers 'n BHE/UHF RTL 
dongel sal installeer en programmeer om `n BHF/UHF ontvanger te skep wat 24 
MHz - 1.7 GHz sal dek. Die werkswinkel word deur Anton Janovsky ZR6AIC 
en Cor Rademeyer ZS6OR aangebied. Registreer voor 11 Februarie 2017. In- 
ligting en registrasie vorm Oop www.amsatsa.org.za. Bespreek vroegtydig om 
teleurstelling te voorkom. 


** Die Suid-Afrikaanse Amateur Radio Ontwikkelings Trust ken elke jaar twee 
beurse van R1,000 elk vir die Mei radio amateur eksamen toe. Die Tony Reumer- 
man beurs program ken jaarliks 4 beurse toe aan studente wat onder 26 jaar 
oud is en beplan om die klas A eksamen te skryf. Twee beurse is beskikbaar vir 


die Mei eksamen en twee vir die Oktober eksamen. Vir meer besonderhede en 
aansoekvorms, gaan na www.amateurradio.org.za 


** Die PEARS Nasionale BHF en VHF Kompetisie vind plaas hierdie komende 
naweek van 18:00 SAT op Vrydag 20 Januarie tot 14:00 SAT op Sondag 22 
Januarie 2017. Ons is ingelig dat amateurs van al ses afdelings aktief sal wees 
tydens hierdie kompetisie. Dit sluit vir die eerste keer Afdeling 3 op die Weskus 
in asook Namibiese stasies. Veldstasies asook bewegende stasies, wat `n baie 
gewilde kategorie in die VSA is, wat vanaf hoë liggings sal werk sal die bande 
deur die dag lewendig hou deur Tropo Verbetering en moontlik ook Sporadiese- 
EF voortplanting. Tropo Geleiding kan op sy beste wees vroeg in die oggend en 
snags veral op 144 MHZ en dit kan baie lang-afstand kontakte moontlik maak. 
Wend asseblief `n poging aan om aan die kompetisie deel te neem, amateur 
radio te bevorder en dit meer opwindend te maak vir almal. Stekte met die 
kompetisie! 


** Hannes Coetzee, ZS6BZP, berig dat die verwagte sonaktiwiteitsvlak laag gaan 
wees. Na al die sonvleklose dae is daar uiteindelik weer `n sonvlek sigbaar. Die 
sonvlek is tans stabiel met bykans geen kans vir ernstige sonfakkels nie. 


Diegene wat hul eie frekwensie voorspellings wil doen, kan `n verwagte effektiewe 
sonvlektelling van ongeveer 17 vir die week gebruik. 


Amateurs kan goeie openinge op die 15 tot 30m bande verwag. 
Besoek gerus die webtuiste spaceweather.sansa.org.za vir meer inligting. 
** Kom ons loer nou na gebeure vir die volgende paar weke: 


14 - 15 Januarie Hunting Lions in the Air 20 - 22 Januarie PEARS Nasionale 
BHEF/UHF Kompetisie 28 Januarie Somer @RP Naelloop 5 Februarie AWA 
CGW Aktiwiteit 11 12 Februarie SARL Nasionale Velddag 18 Februarie SARL 
Jeug Naelloop 18 Februarie SDR Werkswinkel 


Om die bulletin mee af te sluit `n opsomming van ons hoofberig: Die SARL het 
verdere dokumentasie in verband met tipe goedkeuring aan OKOSA voorgelê. 
Hierdie voorlegging volg op die besprekings wat laas maand tydens die openbare 
verhoor plaasgevind het. Die SARL hou vol dat toerusting wat deur `n amateur 
gebou word om sy of haar stokperdjie te bevorder, vrygestel moet wees van 
enige tipe goedkeuring vereistes. 


Dit bring ons aan die einde van hierdie bulletin. 


Die Suid-Afrikaanse Radio Liga se nuusdiens nooi klubs en individue uit om 
nuusbrokkies van belang vir radio amateurs en kortgolfluisteraars in te dien. 
Plaas nuusberigte indien moontlik, in beide Engels en Afrikaans op die Suid- 
Afrikaanse Radio Liga webtuiste onder die 'news inbox? skakel nie later as die 
Donderdag wat die bulletin datum voorafgaan nie. 


Luister elke Sondagoggend om 10:00 plaaslike tyd na “Amateur Radio Today”. 
Daar is herleiding op 7 082 kHz laersyband, 7 205 en 17 660 kHz AM en verskeie 


herleidings op BHF en UHF frekwensies regoor Suid-Afrika. `n Potgooi deur 
Dick, ZS6RO, is ook beskikbaar. `n Heruitsending vind op Maandae om 18:30 
plaaslike tyd op 4 685 kHz plaas. 


Ons ontvang graag jou seinrapporte, kommentaar en voorstelle, stuur `n e-pos 
aan artoday@sarl.org.za. Sentech borg die uitsendings op die nie-amateur frek- 
wensies. 


Jy het geluister na `n nuusuitsending van die Suid-Afrikaanse Radio Liga, 
saamgestel deur Emile Venter, ZS6V, en gelees deur... ui ves ek oes ek He Be Gee be Ge See Gee aak Gee ak kke 


Die Afrikaanse nuus span groet nou en wens jou 'n mooi week toe. Totsiens. 


/EX 


